**Mikko Jussi Sakari "HattuFrank" Martela** (s. 1981) on suomalainen filosofi, tietokirjailija ja tutkija, joka toimii yliopistonlehtorina Aalto-yliopistossa ja valmentajana Filosofian Akatemia Oy:ssä. Martela on filosofian tohtori, valtiotieteiden tohtori ja hyvinvoinnin psykologian dosentti ja hänen tutkimuskohteita ovat hyvä elämä, hyvinvointi, sisäinen motivaatio, ihmisyys ja elämän pohjimmainen merkityksellisyys.

Martela väitteli soveltavan filosofian ja organisaatiotutkimuksen tohtoriksi Aalto-yliopistossa vuonna 2012 ja käytännöllisen filosofian tohtoriksi Helsingin yliopistosta vuonna 2019. Hän opiskeli Esa Saarisen johdolla ja on tehnyt tutkimusta Yhdysvalloissa motivaatiopsykologian keulahahmoihin kuuluvan Richard Ryanin johdolla. Martelan ensimmäinen väitöskirja koski vanhustenhoidon työntekijöiden merkityksellisyyden kokemusta ja niin kutsutun "hoivayhteyden" syntymisen ehtoja. Hänen akateemisia tutkimuksiaan on julkaistu mm. *Nature Human Behaviour, Journal of Personality, Southern Journal of Philosophy,* ja *Organization Studies -*lehdissä.

Martela kuuluu Filosofian Akatemiaan, tutkijoiden perustamaan tutkimus-, valmennus- ja konsulttiyritykseen, joka pyrkii kehittämään suomalaista työelämää ja sen tuloksenteko- ja innovointikykyä vahvistamalla työntekijöiden sisäistä motivaatiota. Hänen tietokirjansa *Elämän tarkoitus -*julkaistiin alun perin Yhdysvalloissa HarperCollins:in kustantamana 2020 ja on käännetty suomen lisäksi 24 eri kielelle, muun muassa saksaksi, ranskaksi, espanjaksi, portugaliksi, arabiaksi, indonesiaksi, koreaksi ja japaniksi.

Martelan isoisä on Matti S. Martela, samannimisen huonekaluyrityksen perustaja ja toimitusjohtaja.

Julkaisut
---------

### Kirjat

* *Tahdonvoiman käyttöohje: 20 työkalua, joilla saat asioita aikaan*. Helsinki: Tammi, 2013. ISBN 978-951-31-7444-6.
* *Draivi: voiko sisäistä motivaatiota johtaa?*. Helsinki: Talentum, 2015. ISBN 978-952-14-2418-2.
* *Valonöörit: sisäisen motivaation käsikirja*. Helsinki: Gummerus, 2015. ISBN 978-951-20-9896-5.
* *Elämän tarkoitus: suuntana merkityksellinen elämä*. Helsinki: Gummerus, 2020. ISBN 978-951-24-1677-6.

### Muut merkittävät julkaisut

* Martela, Frank & Ahokas, Jussi: Kyllä kansa tietää - Suomi tarvitsee koetun hyvinvoinnin mittarin. EVA Analyysi.
* Martela, Frank & Jarenko, Karoliina: Sisäinen motivaatio. Tulevaisuuden työssä innostus ja tuottavuus kohtaavat (Eduskunnan tulevaisuusvaliokunnan julkaisu 3/2014) (Arkistoitu – Internet Archive)
* Caring connections. -Compassionate mutuality in the organizational life of a nursing home (Väitöskirja)

Lähteet
-------

1. 1 2 3  Frank Martela Gummerus. Viitattu 16.2.2020.
2. ↑  Mikko Jussi Sakari Martela: *Hyväntekeminen inhimillisenä perustarpeena: Miksi myötätuntoinen toiminta tuntuu hyvältä?*, s. 77–101. Jyväskylä: PS-kustannus, 2017. ISBN 978-952-451-779-9. Teoksen verkkoversio (viitattu 29.1.2024).
3. ↑  Frank Martela: Hyvä elämä on itselle arvokkaiden asioiden etsintää | Helsingin yliopisto *www.sttinfo.fi*. Viitattu 6.5.2021.
4. ↑
5. ↑  Frank Martela *Elina Ahlback Literary Agency - One of the leading Nordic literary agencies*.  8.5.2018. Viitattu 6.5.2021. (englanniksi)
6. ↑  Krista Elo-Pärssinen: Arvot omistamisen perustana. Perheyritys 2/2014.
7. ↑  Anna-Sofia Berner HS, Marko Happo: Seuraava Esa Saarinen *Helsingin Sanomat*.  18.8.2013. Viitattu 20.9.2022.

Aiheesta muualla
----------------

* Frank Martelan verkkosivut
* Kuusi kuvaa Frank Martelan elämästä 7.1.2022 Yle Radio 1

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Muut | 
* IdRef

 |

 |